Frančesko Kasagrande

Frančesko Kasagrande (; dzimis  Florencē) ir bijušais Itālijas šosejas riteņbraucējs, kura profesionālā karjera ilga no 1992. līdz 2005. gadam.

Viņš bija stabils braucējs Lielajās tūrēs un viendienas sacensībās. 2000. gada Giro d'Italia priekšpēdējā posmā viņš valkāja līdera kreklu, bet nespēja to nosargāt, un uzvarēja cits Itālijas sportists Stefāno Garcelli. Noslēgumā Kasagrande ieguva tikai kalnu ieskaites uzvarētāja krekliņu.

No nozīmīgākajām viendienas sacensībām viņš 1998.un 1999. gadā uzvarēja Sansevastjanas klasikas sacensībās, kam sekoja uzvara 2000. gada La Flèche Wallonne. 1999. gadā viņš finišēja ceturtais Pasaules čempionātā grupas braucienā.

Karjeras sākumā Kasagrande uzvarēja 1996. gada Tirreno—Adriatico un Basku Zemes tūrē, kas abas ir nedēļu ilgas daudzdienu sacensības. Kasagrande uzvarēja arī 2001. un 2002. gada Giro del Trentino un 2002. gada Settimana Internazionale di Coppi e Bartali. Kasagrande tika izraidīts no 2002. gada Giro d'Italia sacensībām par cita sportista notriekšanu.Giro gets downright weird: Casagrande sent packing , Velonews, 2002

2005. gadā Kasagrande beidza karjeru.Casagrande stops, Cyclingnews, 2005

1998. gadā Tour de Romandie laikā Kasagrandem tika uzrādītas pozitīvas dopinga analīzes, un viņu atlaida no Cofidis komandas.Cofidis bids farewell , CNN, 1998

 Atsauces 

 Ārējās saites 

Kategorija:1970. gadā dzimušie
Kategorija:Itālijas riteņbraucēji
Kategorija:Giro d'Italia posmu uzvarētāji
Kategorija:1996. gada vasaras olimpisko spēļu dalībnieki
Kategorija:2000. gada vasaras olimpisko spēļu dalībnieki
Kategorija:Dopinga lietas riteņbraukšanā